open-index/open-wikipedia-markdown huggingface dataset:
Allendorf

**Allendorf** er navnet på følgende kommuner i Tyskland:

* Allendorf (Eder), kommune i Landkreis Waldeck-Frankenberg, Hessen
* Allendorf (Lumda), by i Landkreis Gießen, Hessen
* Stadtallendorf (før 1960 *Allendorf im Bärenschießen*), by i Landkreis Marburg-Biedenkopf, Hessen
* Allendorf (Rhein-Lahn-Kreis), kommune i Rhein-Lahn-Kreis, Rheinland-Pfalz
* Allendorf (Thüringen), kommune i Landkreis Saalfeld-Rudolstadt, Thüringen

**Allendorf** er navnet på følgende steder i Tyskland:

Hessen:

* Bydel av byen Bad Sooden-Allendorf i Werra-Meißner-Kreis
* Allendorf (Dautphetal), del av kommunen Dautphetal i Landkreis Marburg-Biedenkopf
* Allendorf (Frankenau), del av byen Frankenau i Landkreis Waldeck-Frankenberg
* Allendorf (Frielendorf), del av kommunen Frielendorf i Schwalm-Eder-Kreis
* Allendorf/Lahn, del av byen Gießen i Landkreis Gießen
* Allendorf (Greifenstein), del av kommunen Greifenstein i Lahn-Dill-Kreis
* Allendorf (Haiger), del av byen Haiger i Lahn-Dill-Kreis
* Allendorf (Kirchheim), del av kommunen Kirchheim (Hessen) i Landkreis Hersfeld-Rotenburg
* Allendorf (Merenberg), del av kommunen Merenberg i Landkreis Limburg-Weilburg
* Allendorf an der Landsburg, del av byen Schwalmstadt i Schwalm-Eder-Kreis

Niedersachsen:

* Allendorf (Hilter), del av kommunen Hilter am Teutoburger Wald i Landkreis Osnabrück

Nordrhein-Westfalen:

* Allendorf (Sundern), del av byen Sundern i Hochsauerlandkreis

Thüringen:

* Allendorf (Bad Salzungen), del av byen Bad Salzungen, Wartburgkreis
* Allendorf (Kloster), del av byen Bad Salzungen, Wartburgkreis

**Allendorf** er navnet på følgende steder i andre land:

* Allendorf (Iowa), Småby i Iowa, USA
* Allendorf, tysk navn på byen Aloja i Latvia

**Allendorf** er navnet på følgende personer:

* Adam Allendorf (1845–1924), tysk maler, initiativmakeren bak Lennebergturm
* Johann Ludwig Konrad Allendorf (1693–1773), tysk pedagog, teolog, prest og dikter
* Michael Allendorf (* 1986), tysk håndballspiller
Darlene Zschech

**Darlene Joyce Zschech** (pikenavn **Darlene Joyce Steinhardt**) (født 8. september 1965 i Brisbane, Queensland, Australia) er en kristen australsk sanger og låtskriver. Hennes sangtekster er innen lovsang, tilbedelse og hengivelse til Jesus (Gud), hun var leder (pastor) for lovsangen i Hillsong Church og senere medlem i Compassionart, en ideell organisasjon startet av Martin Smith. Foruten å ha skrevet en rekke sanger har hun også skrevet flere bøker.

Allerede i 1988 kom en vinylplate, *Pearls & Gold*, som også ble utgitt på kassett i 1993. Hennes første skikkelige soloalbum *Kiss of Heaven*, kom i 2003. Albumet *Change Your World* kom i 2005. Hun har skrevet en lang rekke sanger, hennes best kjente sang er *[[Shout to the Lord]]*, som var tittelmelodi på et tidlig live-albumet, det første hvor Zschech var leder for lovsangen i Hillsong Church.

I 2000 mottok hun prisen *[[Dove Award]]* som årets sangskriver (*Songwriter of the Year*).

## Bøker
* 1996 – *Worship*
* 2002 – *Extravagant Worship*
* 2003 – *The Kiss of Heaven*
* 2009 – *The Great Generational Transition*

## Referanser


## Litteratur
* Powell, Mark Allan (2002). *Encyclopedia of Contemporary Christian Music (First printing ed.).* Peabody, Massachusetts: Hendrickson Publishers. 1067 sider. ISBN 1-56563-679-1

## Eksterne lenker
* 
* 
* Darlene.com.au
* live.hillsong.com
* hopeunlimitedchurch.com
Redvald Fjellhammer

**Redvald Fjellhammer** (født 30. august 1916, død 28. desember 1990) var en felespiller fra Sør-Fron i Gudbrandsdalen. 

Han bodde i Sør-Fron hele livet. Han førte videre det tradisjonelle felespillet i Midt-Gudbrandsdal og hadde et rikt repertoar av eldre folkemusikk som halling, springleik og ulike runddanser. Redvald Fjellhammer og broren Hjalmar Fjellhammer (18. april 1922–2. februar 2005) regnes blant de viktigste kildene for slåtter og tradisjonskunnskap i dette distriktet. 

Brødrenes far Jonas Johansen Dokken (1883–1957) var bindeledd tilbake til felespillerne Even Nordlistugun fra Ringebu (1876–1957), Ingebrigt Nerli fra Sør-Fron (1874–1946) og Amund Olsen Kongslienget fra Harpefoss; sistnevnte ble til daglig kalt Amund Grisibu (1859–1927).

## Referanser


## Eksterne lenker
* 
* Feleverkene på Universitetet i Oslos nettsider
* Tegning av Redvald Fjellhammer på PicasaWeb.google.com
Hugh Saunders

**Hugh William Lumsden Saunders** (født 24. august 1894, død 8. mai 1987) var en britisk-sørafrikansk offiser flyveress som klatret til en av de høyeste gradene i Royal Air Force og ble air chief marshal.

## RAF-karriere
Saunders vervet seg med Witwatersrand Rifles Regiment i 1914 ved starten av den første verdenskrig. Han tjenestegjorde deretter i South African Rifles før han ble pilot i No. 84 Squadron i Royal Flying Corps. Med 15 seire i luftkamp regnes han som trippeless. Han ble forfremmet til Squadron Leader den 29. mai 1929. I 1932 ble han utnevnt til Officer Commanding No. 45 Squadron.

Saunders tjenestegjorde i den andre verdenskrig, opprinnelig som stabssjef i Royal New Zealand Air Force før han ble *Air Officer Administration* ved hovedkvarteret til RAF Fighter Command i februar 1942 og deretter beordret til sjef for No. 11 Group RAF i november 1942. Han ble gjort til *Director-General of Personnel* ved Air Ministry i november 1944.

Ved slutten av den andre verdenskrig var han sjef for RAF Burma før han ble sjef for Bomber Command i januar 1947. Han endte opp som Air Member for Personnel i oktober 1947, Inspector-General of the RAF i oktober 1949 og *Commander-in-Chief* ved *Headquarters Air Forces Western Europe* i februar 1951. Han ble utnevnt *Air Deputy* ved Supreme Allied Commander Europe og pensjonerte seg i september 1953.

## Æresbevisninger
* Knight Grand Cross of the Order of the Bath 1. juni 1953 (KCB 2. januar 1950, CB 2. juni 1943)
* Knight Commander of the Order of the British Empire 14. juni 1945 (CBE 1. juli 1941)
* Military Cross 16. september 1918
* Distinguished Flying Cross 2. november 1918, Bar  28. oktober 1921
* Military Medal 12. mars 1917
* Mentioned in Despatches 1. januar 1945
* Ordenen Polonia Restituta, 2. klasse (Polen) 12. juni 1945
* Kommandør av Legion of Merit (Amerikas forente stater) 20. april 1948, «in recognition of valuable services rendered in connection with the war».
* Offiser av Æreslegionen (Frankrike) – 194?
* Storkorset av Dannebrogordenen (Danmark) 20. november 1956, «in recognition of valuable services rendered by him as adviser to the Danish Government on the reorganisation of the Royal Danish Air Force».

## Referanser


 

|-
 

|-
 

|-

|-

|-
Gudbrandsdalens folkehøgskule

**Gudbrandsdalens Folkehøgskule** ble grunnlagt i Kvam av Rasmus Stauri (1867–1932). Han var fra Stryn i Nordfjord og kom til Kvam i 1902 fra Seljord i Telemark. 

## Referanser
Cameron Corner

**Cameron Corner** er et sted i østlige Australia der delstatsgrensene til Queensland, Sør-Australia og New South Wales møtes. Stedet ligger rundt 1400 kilometer vest-sørvest for Brisbane og er oppkalt etter landmåleren John Brewer Cameron som målte opp grensene mellom Queensland og New South Wales i 1880–1882.

Dingogjerdet passerer gjennom Cameron Corner da det følger grensen til New South Wales.

## Kilder
*  visitcornercountry: Cameron Corner
*  visitnsw.com: Cameron Corner
*  outbackqueensland: ABOUT Cameron Corner

## Eksterne lenker
*
Riku Riski

**Riku Olavi Riski** (født 16. august 1989) er en finsk fotballspiller som spiller for  og det .
Han er broren til fotballspilleren Roope Riski.

## Klubbfotball
### Hønefoss
I januar 2012 signerte Riski en treårsavtale med Hønefoss etter å ha blitt hentet fra polske Widzew Łódź.
I sin debutsesong for Hønefoss spilte han 26 kamper og scoret 10 mål, noe som gjorde han til lagets toppscorer denne sesongen.

### Rosenborg
Den 30. desember 2013 signerte Riski en fireårsatvale med Rosenborg etter å ha rykket ned med Hønefoss etter 2013-sesongen.

I august 2015 ble Riski utlånt til IFK Göteborg, og i 2016 til Dundee United.

I sesongen 2016 var han med å vinne Cupen.

### Odd
Den 1. juli 2016 signerte Riski en 2,5 års avtale med Odds Ballklubb som da vil gjelde ut 2018. Han vil spille med trøye nummer 24.

## Referanser


## Eksterne lenker

* Riku Riskis profil på RBK.no
* Spillerprofil hos HønefossBK.no
Leif Rustad

**Leif Rustad** (1903–1976) var en norsk programredaktør og radiopioner. 

Rustad var en av NRKs mest populære programledere på 1950- og 1960-tallet. Hans radioprogram *Rundtomkring* fra Store Studio i Oslo var en stor suksess over mange år.

Rustad var født i Kristiansand og tok *examen artium* i  1924. Han begynte opprinnelig på medisinerstudiet i Oslo og utdannet seg samtidig som musiker (cellist). Han ble ansatt som cellist i radioens første radioensemble og ble etterhvert ansvarlig for NRKs musikkavdeling.

I 1948 ble han programredaktør for NRKs underholdningsavdeling. Rustad hadde en ledig form som appellerte til et stort publikum. Hans største suksess var radioprogrammet *Rundtomkring* som ble produsert i samarbeid med Otto Nielsen og Arild Feldborg og som ble sendt hver lørdag kveld med gjester og kjente artister..  

Han ledet flere andre radioprogrammer som *Store Studio*,  *Hobbyklubben* m.m. 

Han gikk av for aldersgrensen i 1972.

## Referanser


## Eksterne lenker
* 
* ''Rundtomkring'' med Leif Rustad - nrk.no
* Leif Rustad - Norsk biografisk leksikon
* Leif Rustad - Store norske leksikon 
* Show I Store Studio - nrk.no
* Leif Rustad - portrett - Oslo Museum/digitaltmuseum.no
Amadeus-sjøen

**Amadeus-sjøen** er en større saltsjø i det sørvestlige hjørnet av Nordterritoriet i Australia rundt 50 kilometer nord for Ayers Rock. 

Saltsjøen er rundt 180 kilometer lang og 10 kilometer bred og er den største saltsjøen i Nordterritoriet med et areal på . Den er vanligvis helt uttørket. Sjøen inneholder rundt 600 millioner tonn salt, men på grunn av beliggenheten fjernt fra infrastruktur har ikke forsøk på utvinning vært lønnsomt.

Den første europeiske oppdageren som så sjøen var Ernest Giles som opprinnelig ga den navnet *Lake Ferdinand* etter hans velgjører Ferdinand von Mueller. von Mueller overtalte han til å navngi den etter Amadeus I av Spania som tidligere hadde gitt von Mueller en orden.

## Referanser
Shen Yueyue

**Shen Yueyue** (kinesisk: 沈跃跃; født 27. januar 1957 i Ningbo i provinsen Zhejiang i Folkerepublikken Kina) er en kinesisk kommunistisk politiker. Hun ble i 2007 eksekutiv visedirektør for det kinesiske kommunistiske partis  sentrale organisasjonsdepartement.

Hun ble medlem av kommunistpartiet i september 1981, etter å ha tatt utdannelse i matematikk ved Ningbos lærerhøyskole. Etter dette var hun lærer. Hun ble visesekretær for den kinesiske kommunistiske ungdomsliga i Ningbo i 1983 og rykket opp til sekretær året etter. I november 1986 ble Shen visesekretær for provinsen Zhejiangs kommunistiske ungdomsliga, og dens sekretær fra 1991. 

I februar 1997 ble hun partisekretær i Shaoxing og forsatte sin karriere i kommunistpartiet i Zhejiang til hun ble visedirektør for organisasjonsdepartementet i 1999. Fra 2001 til 2002 var hun visesekretær for partien i provinsen Anhui. Hun ble visedirektør for partiets sentrale organisasjonsdepsrtement i november 2002. Hun var også viseminister for personell fra april 2003 til selve ministeriet ble avskaffet i 2007.

## Referanser


## Eksterne lenker
*
Qin Guangrong

**Qin Guangrong** (kinesisk: 秦光荣; pinyin: *Qín Guāngróng*; født 1. desember 1954 i Yongzhou i provinsen Hunan i Folkerepublikken Kina) er en kinesisk kommunistisk politiker. Han er (2012) guvernør for provinsen Yunnan, etter å ha blitt satt til dette verbvet i 2007. 

## Referanser


## Eksterne lenker
*  
* Who's Who in China's Leadership
Xu Qiliang

**Xu Qiliang** (1950–2025) var en general i Folkets frigjøringshær i Folkerepublikken Kina. Han var medlem av Den sentrale militærkommisjon i det kinesiske kommunistiske parti og øverstkommanderende for Folkets frigjøringshærs luftvåpen.

## Noter

## Referanser


## Eksterne lenker
* 
*
Rodolphe Rubattel

**Rodolphe Rubattel** (født 1896 i Villarzel, død 1961 i Pully) var en sveitsisk politiker.

Rubattel ble valgt til Forbundsrådet i Sveits den 11. desember 1947, og gikk av den 31. desember 1954. Han var tilknyttet Freisinnig-demokratische Partei der Schweiz. I hans tid i forbundsrådet ledet han Volkswirtschaftsdepartement.

Rodolphe Rubattel var forbundspresident i 1954.

## Referanser


## Eksterne lenker
* Swiss Diplomatic Documents (DDS)
Jin Midi

**Jīn Mìdī** (hanzi: 金日磾; født 134 f.Kr., død 86 f.Kr.), stilnavn **Wēngshū** (翁叔), **marki Jìng av Du** (秺敬侯), var en viktig offiser for det kinesiske Han-dynastiet av xiongnuisk opphav. Tidlig i Han Zhaodis regjeringstid tjente han som rikets koregent sammen med Huo Guang og Shangguan Jie. 

Jīn Mìdī var opphavlig arving til en mektig xiongnuisk prins som i historien skal ha blitt tatt som slave av Hàn-dynastiets soldater og blitt satt til å passe på hestene i de keiserlige stallene. Siden skal han ha vunnet keiser Han Wudis tillit og fått stoppet et forsøk på å myrde keiseren. Da keiseren var døende, utnevnte han så Jīn Mìdī, Huo Guang og Shangguan Jie som regenter for den nye keiseren. Kort tid senere døde han av sykdom, men hans etterkommere tjente Hàn-dynastiet i syv generasjoner.
Atherton (Queensland)

**Atherton** er en by i Queensland i Australia. Den ligger på Atherton Tableland-platået nord i delstaten. Atherton hadde .

Den russiske fysikeren og nobelprisvinneren Aleksandr Prokhorov ble født i Atherton i 1916 og bodde der til han og foreldrene flyttet tilbake til Russland i 1923.

## Referanser
Ayr (Queensland)

**Ayr** er en by i Queensland i Australia. Den ligger ved munningen av Burdekinelva 1273 kilometer nordøst for delstatshovedstaden Brisbane. Ayr hadde .

Hjørnesteinsbedriften i området er sukkerrørproduksjon som utnytter vann fra Burdekin Dam.

Ayr er oppkalt etter den skotske byen Ayr.

## Referanser
Brian Robertson

**Brian Robertson** er navnet til flere personer:

*Brian Hubert Robertson (1896–1974), britisk general fra andre verdenskrig, den senere Sir Brian Robertson, styreformann i British Transport Commission (1953–1961)
*Brian Robertson (gitarist) (født 1956), skotsk gitarist
*Brian Robertson (trombonist) (født 1979), amerikansk trombonist
*B. A. Robertson, skotsk musiker og låtskriver
Shangguan An

**Shangguan An** (hanzi: 上官安, pinyin: *Shàngguān Ān*; død 80 f.Kr.) var en offiser og politiker under det kinesiske Han-dynastiet. Han var sønnen til Shangguan Jie og giftet seg med den eldste datteren til Huo Guang. Hans datter ble keiserinne Shangguan, gift med keiser Han Zhaodi. I 80 gjorde Shàngguān Jié og Shàngguān Ān opprør, men opprøret mislyktes.
Shangguan Jie

**Shàngguān Jié** (hanzi: 上官桀; død 80 f.Kr.) var en viktig politiker under det kinesiske Han-dynastiet. Han var faren til Shangguan An og bestefaren til keiserinne Shangguan, kona til keiser Han Zhaodi, som han sammen med Huo Guang og Jin Midi fra 87 til 80 var regent for. I 80 gjorde Shàngguān Jié og Shàngguān Ān opprør, men dette opprøret mislyktes.
Funke

**Funke** kan sikte til:

* Funksjon (pekerside), «å funke» er en slang-/kortform av «å fungere» 
* Bassgitar-spilleteknikken «slapping/popping» kalles også «å funke», etter musikksjangeren funk hvor teknikken brukes en del
* 5712 Funke (1979 SR), hovedbelteasteroide

;Personer
* Cornelia Funke, tysk barne- og ungdomsbokforfatter
* Manfred Funke, tysk statsviter

## Se også
* Funk, musikksjanger
Carnarvon (Vest-Australia)

**Carnarvon** er en kystby i Vest-Australia. Byen ligger ved munningen av Gascoyneelva ved Det indiske hav 906 kilometer nordvest for delstatshovedstaden Perth. Byen hadde  innbyggere ved folketellingen i 2021.  Verdensarvstedet Shark Bay ligger rett sør for byen. 

Byen ble grunnlagt i 1883 og er navngitt etter Henry Herbert, Jarl av Carnarvon som var koloniminister.

På 1960-tallet etablerte NASA en sporingssentral for satellitter og et kommunikasjonssenter for Apolloprosjektet.

## Referanser
Enkeltdistanse-VM på skøyter 2012 – 1500 meter damer

**Damenes 1&nbsp;500 meter-mesterskapsløp under [[Enkeltdistanse-VM på skøyter 2012]]** ble avholdt på IJsstadion Thialf, Heerenveen den 23. mars 15.51 lokal tid.

Ireen Wüst var regjerende verdensmester og er regjerende olympisk mester.
Christine Nesbitt og Ireen Wüst vant sammen alle seks 1&nbsp;500 m-løpene under verdenscupen i hurtigløp på skøyter 2011/12 med 3 distanseseire hver seg.
Nesbitt vant 1&nbsp;500 m-cupen for 2012.

Canadiske Christine Nesbitt vant 1&nbsp;500 m.

## Rekorder
Før konkurransen var gjeldende verdensrekord, mesterskapsrekord og banerekord:

Det ble ingen forbedringer på noen av disse rekordene i dette mesterskapet.

## Medaljevinnere

## Resultater

## Referanser
Bennelong Point

**Bennelong Point** (eora: **Tubowghule**) er ett nes i Sydney havn. Stedet er mest kjent for Operahuset i Sydney. Neset var opprinnelig en liten tidevannsøy og var skilt fra fastlandet under høyvann. 

Tidlig på 1790-årene bygget den aboriginske tolken Bennelong ett murhus på neset, som har gitt det dagens navn. I desember 1798 ble det oppført et kanonbatteri langs nordsiden av neset med kanoner fra HMS «Supply». I perioden 1818-1821 ble lavvannsområdet mellom Bennelong-øya og fastlandet fylt igjen for fundament for Fort Macquarie som ble oppført i 1817. Fortet ble revet i 1902 og erstattet med en trikkestall. Sent på 1950-tallet ble trikkestallen revet og Operahuset oppført.
Keiserinne Shangguan

**Keiserinne Shàngguān** (hanzi: 上官皇后; hanyu pinyin: *Shàngguān Huánghòu*; personlig navn ukjent; født 89 f.Kr., død 37 f.Kr.), også kalt **keiserinne Xiàozhāo** (孝昭皇后), **enkekeiserinne Shàngguān** (上官太后; *Shàngguān Tàihóu*) og **storenkekeiserinne Shàngguān** (上官太皇太后) var keiserinne til Han Zhaodi av det kinesiske Han-dynastiet. Hennes far var Shangguan An, som igjen var sønnen til Shangguan Jie, og hennes mor av Huo Guangs datter. Hun var en viktig skikkelse i det politiske livet i midten av det tidlige Hàn-dynastiet, og hele hennes voksne liv tilbrakte hun som enkekeiserinne uten familie, siden begge sidene av hennes familie ble utslettet i to separate massehenrettelser rettet mot folk som ønsket å frarøve keiseren tronen. Hun var den yngste personen noensinne som hadde begge titlene enkekeiserinne og storenkekeiserinne.
Gustav Rasmussen (1895–1953)

**Niels Carl Gustav Magnus Rasmussen** (født 10. august 1895 i Odense, død 13. september 1953 i København) var en dansk diplomat og politiker.

Han var utdannet cand.jur. fra 1921, og ble i 1930-årene anerkjent som ekspert på folkerett. Fra 1939 var han dansk legasjonsråd i London. I 1942 sluttet han seg til Det danske råd i samme by. Han var partiløs utenriksminister i Knud Kristensens regjering og i Hans Hedtofts første regjering 1945–1950. At Hedtoft så å si overtok ham fra Kristensen, skyldes hovedsakelig at Socialdemokratiet manglet opplagte kandidater til posten. Hedtofts ønskekandidat, Hartvig Frisch, ødela sine muligheter til å bli utenriksminister, da han sommeren 1945 uttalte at angiverlikvideringene i den siste del av okkupasjonen hadde vært mord. Rasmussen var en sterk tilhenger av transatlantisk samarbeid, og var en pådriver for Danmarks inntreden i NATO i 1949. Han var senere ambassadør i Roma 1951–1953.

## Referanser
Gudbrandsdal Energi

**Gudbrandsdal Energi Holding AS** er en norsk energikonsern som gjennom sine datterselskaper produserer og distribuerer strøm, samt bygger og drifter kraftverk og fibernett.

Selskapet ble etablert i 1916 og eies av kommunene Nord-Fron, Sør-Fron, Ringebu og Øyer. Hovedkontoret er på Vinstra i Gudbrandsdalen.

Vevig er et nettselskap i Nord-Fron, Sør-Fron, Ringebu og Øyer eid av Gudbrandsdal Energi .

## Referanser


## Eksterne lenker
* 
* Gudbrandsdal Energi Produksjon AS
Religiøs skeptisisme

**Religiøs skeptisisme** er en form for skeptisisme som er knyttet til religion, men som ikke må forveksles med ateisme. Religiøse skeptikere tviler på og stiller spørsmål ved religiøse autoriteter og er i seg selv ikke nødvendigvis motstandere av religion. Isteden er de skeptiske i begrenset grad av særskilte og enkelte aspekter av religion, eller skeptiske i stor utstrekning av alle eller det meste av religiøse trosforestillinger. En del er deister, tror på en gud, men avviser etablerte religioner. 

Den greske filosofen Sokrates (død 399 f.Kr.) var en av de første religiøse skeptikere som er dokumentert; han satte spørsmålstegn ved berettigelsen til trosforestillingene på de ulike gudene i sin samtid. Han var også en uttalt motstander av sofisme.

Thomas Jefferson (1743&ndash;1826), USAs tredje president i tiden 1801–1809, skrev i 1819 boken *The Life and Morals of Jesus of Nazareth*, gjerne omtalt som *[[Jefferson-bibelen]]*. Han var deist og i navnet tilknyttet den anglikanske kirke, men hadde sterke sympatier for unitarismen, en gren av kristendommen som la vekt på fornuftsbasert og dogmefri tro. Jefferson trodde ikke på de overnaturlige innslagene i *[[Bibelen]]* og var sterk motstander av det finnes tre guder, treenighetslæren. Jefferson skrev derfor sin egen utgave av *[[Det nye testamente]]* hvor han fjernet alt som var overnaturlig og mente han av den grunn fikk en Bibel som var i langt større grad i samsvar med Jesus' opprinnelige lære og budskap.

## Referanser
Halvard Roald

**Halvard Roald** (født 8. januar 1913 på Vigra, død 20. september 1968 i Oslo) var en norsk kjemiingeniør og byråkrat. Roald var en markant generaldirektør i Norges vassdrags- og elektrisitetsvesen (NVE) 1960–1968. 

Roald gikk ut fra NTH i 1937 og begynte i Handelsdepartementet. Senere ble han byråsjef i Industridirektoratet og statssekretær i Industridepartementet. I 1955 ble han administrerende direktør i NVE og i 1960 utnevnt til generaldirektør.   Han var også i en periode leder av kringkastingsrådet. 

Roald gikk av som direktør i 1968 på grunn av helseårsaker og døde etter et kort tids sykeleie samme år. Han ble etterfulgt av Vidkunn Hveding.

## Referanser


## Eksterne lenker
*
Glamour (andre betydninger)

**Glamour** kan sikte til:

* Glamour, skjønnhet, prakt
* Glamour (magasin), internasjonalt kvinnemagasin
* Glamour (såpeserie), amerikansk serie (orig.: *The Bold and the Beautiful*)
Tsinghuaklikken

**Tsinghuaklikken** eller **Qinghuaklikken** er et tilnavn som brukes fom en formentlig politisk klikk innen Kinas kommunistparti og omfatter politikere som har studert ved Tsinghuauniversitetet i Beijing. De er medlemmer av den såkalte fjerde generasjon av det kinesiske kommunistiske lederskap, og hevdes å stå for en forsiktig eller nølende positiv innstilling til reformistiske og prodemokratiske tanker. En del av dem har studert i USA etter at de ble uteksaminet fra Tsinghua. Noen anses å være influert av Hu Yaobangs reformtanker.

Tsinghuaeksaminander har relativt sett større politisk prominens enn eksaminerte fra noe annet av Kinas førstelinjeuniversiteter.

Blant de formentlige Tsinghua-politikere kan nevnes:

*Hu Jintao;
*Wu Bangguo, skjønt han anses å stå Shanghaiklikken nærmest;
*Lin Wenyi, formann for Taiwan demokratiske selvstyreliga;
*Liu Yandong.

Pensjonerte eller avdøde:
*Zhou Guangzhao;
*Zheng Tianxiang;
*Luo Longji;
*Fei Xiaotong;
*Qian Weichang;
*Peng Peiyun;
*Kang Shien;
*Wu Guanzheng;
*Hu Qili;
*Huang Ju;
*Yao Yilin;
*Song Ping;
*Zhu Rongji;
*Hu Qiaomu;
*Li Ximing;
*Wang Hanbin.

En eldre politisk klikk som også gikk under navnet Tsinghuaklikken var et miljø innen Kuomintang; politikere som innehadde viktige poster i Republikken Kinas styre, og dluktet tilo Taiwan. De er alle sammen døde:
*Yeh Kung-chao;
*Yu Guohua;
*Yen Zhenxing;
*Mei Yiqi;
*Luo Jialun;
*Hu Shi
*Sun Li-jen.

## Kilder
*"The rise of Qinghua alumni in Beijing's political circle", av Ting Wang, *[[Hong Kong Economic Journal]]*, 29. desember 2005
Zheng Tianxiang

**Zheng Tianxiang** (forenklet kinesisk: 郑天翔, tradisjonell kinesisk: 鄭天翔, pinyin: *Zhèng Tiānxiáng*; født 1. august 1914 i Ulanqab i det som i dag er Indre Mongolia i Kina, død 10. oktober 2013) var en kinesisk kommunistisk politiker. Han var president for Folkets høyesterett i Folkerepublikken Kina fra 1983 til 1988.

Zheng studerte ved Tsinghuauniversitetet i Beijing fra 1935 til 1937.

## Referanser


## Eksterne lenker
* Zheng Tianxiangs profil
Huang Xiaojing

**Huang Xiaojing** (kinesisk: 黄小晶, født 1946 i Fuzhou i provinsen Fujian i Kina) er en kinesisk kommunistisk politiker. 

Huang ble i 1973 medlem av det kinesiske kommunistiske parti. Etter en rekke parti- og styringsverv i Fujian var han provinsens viseguvernør fra 1995 til 2004, og deretter og frem til 2011 provinsens guvernør. 

## Referanser


## Eksterne lenker
*
Tom Pernice jr.

**Tom Pernice jr.** (født 5. september 1959 i Kansas City i Missouri) er en amerikansk profesjonell golfspiller som spiller på PGA-touren og Champions Tour.

Pernice ble profesjonell i 1983, etter å ha spilt universitetsgolf ved UCLA. Han fikk sin første seier på PGA-touren i 1999, da han vant Buick Open. I 2009 fylte han 50 år og kunne dermed debutere på Champions Tour, og i sin første sesong der vant han SAS Championship. Etter debuten på senior-touren spilte han kun sporadisk på den ordinære PGA-touren, men var i 2012 også kvalifisert til spill der. 

## Meritter
### Seire på PGA-touren
* 2001 The International
* 1999 Buick Open

### Seire på Champions Tour
* 2009 SAS Championship

## Eksterne lenker
* 
*
A Christmas Carol

**A Christmas Carol** kan dreie seg om:
* Julemusikk
* «En julefortelling» av Charles Dickens første gang utgitt i 1843
** A Christmas Carol (1971), animert filmatisering av fortellingen fra 1971
** En julefortelling (BBC), filmatisering av fortellingen.
** Charles Dickens' En julefortelling, britisk-amerikansk animasjonsfilm fra 2001
**En julefortelling (1999), britisk-amerikansk tv-film fra 1999

## Se også
* Carol, folkelig engelsk sang med røtter i middelalderen
Torbjørn Kristoffer Christiansen

**Torbjørn Kristoffer Christiansen** (født 1924 i Bergen, død 2008) var en norsk diplomat. Han var i utenrikstjenesten fra 1953, byråsjef i Utenriksdepartementet fra 1964, ambassaderåd i Roma siden 1969 og Norges faste representant ved FAO. Han var ambassadør i New Delhi fra 1972 til 1977. Han var ekspedisjonssjef i utenriksdepartementet fra 1977 til 1981, ambassadør i Bern fra 1981 til 1985 tillike med Den Hellige Stol - han ble i 1982 den første norske ambassadør noensinne til Pavestolen, og i Roma fra 1985 til 1992.

## Referanser
Ragnhild Haraldsdatter

**Ragnhild Haraldsdatter**, norsk kongsdatter på 800-tallet. Ifølge Snorre Sturlason (i Heimskringla) var Ragnhild datter av Harald Gullskjegg i Sogn. Kildene er ikke entydige, men ifølge Snorre ble Ragnhild gift med kong Halvdan Svarte. De fikk sønnen Harald som ble oppfostret hos morfar sin. Da morfaren døde ble riket hans i Sogn overtatt av Harald. Ragnhild skal ha dødd samme året som sin far, og Harald døde året etter, 10 år gammel.
Halvdan Svarte krevde da riket etter sønnen sin. Ingen motsatte seg dette, og kong Halvdan satte Atle jarl fra Gaular til å styre i Sogn.

Fagrskinna, som Snorre tildels bygger på i sine sagaer, bekrefter opplysningene, mens Ågrip ikke nevner noen Ragnhild Haraldsdatter.

Halvdan Svarte ble senere gift med Ragnhild Sigurdsdatter og de fikk en sønn som også fikk navnet Harald, kjent som Harald Hårfagre.

## Referanser
Elisabet Dahle

**Elisabet Dahle** (født 29. desember 1967) er en norsk lærer, fagforeningsperson og politiker for Sosialistisk Venstreparti. Hun var fra 9. desember 2011 til regjeringsskiftet etter Stortingsvalget i 2013 statssekretær i Kunnskapsdepartementet, for statsråd Kristin Halvorsen.

Dahle er utdannet lærer og arbeidet ved Lilleaker skole i Oslo frem til hun ble valgt inn i Utdanningsforbundets fylkesstyre. I 2006 ble hun sentralstyremedlem i Utdanningsforbundet. Hun ledet forbundets kontaktforum for grunnskolen og var medlem av forhandlingsutvalget på tariffområdet til KS, for Unio.

I desember 2011 ble Dahle ansatt i Kunnskapsdepartementet som statssekretær for kunnskapsminister Kristin Halvorsen. Dahles ansvarsområde er politikk knyttet til barnehagesaker og opplæringssaker fra grunnskole, videregående skole og voksenopplæring, og var i stillingen til regjeringen gikk av i oktober 2013. 

Dahle ble i 2014 ansatt som skolefaglig leder i Statped der hun arbeider spesielt med temaene hørsel og døvblindhet. 

## Referanser


## Eksterne lenker
* 
* Profil på regjeringen.no
Anthonie van Diemen

**Anthonie van Diemen** (også stavet Antonie, Antonio, Anton, Antonius og Anthony; født 1593, død 19. april 1645) var en nederlandsk koloniguvernør. Han ble født i Culemborg i Nederland og flyttet i 1616 til Amsterdam der han hadde et mislykket forsøk som kjøpmann. Han fikk jobb i Det nederlandske ostindiske kompani og ble sendt til Batavia (Jakarta), som da var hovedstad i Nederlandsk India. På reisen over kom skipet lenger sør og traff kysten av det da ukjente kontinentet Australia.

Den daværende guvernøren Jan Pieterszoon Coen var imponert over van Diemens evner og han ble etter vært forfremmet. I 1635 ble han gjort til generalguvernør for Nederlandsk India. I hans tid som guvernør gjorde han mye for å etablere kompaniet i Asia. Blant annet å øke nederlandsk innflytelse i Ceylon (Sri Lanka). 

Van Diemen er best kjent for sine forsøk på å utforske «det store sørkontinentet». I 1642 sendte han Abel Janszoon Tasman på oppdagelsesreise sørover. Tasman oppdaget Van Diemens land (Tasmania) som han døpte etter van Diemen. Han har også fått Van Diemen-gulfen i Nord-Australia oppkalt etter seg. Hans kone Maria har også fått Cape Maria van Diemen på New Zealand og Maria-øya utenfor Tasmania oppkalt etter seg.

## Referanser


## Kilder
*Van der Kraan, Alfons. "Anthony van Diemen: From Bankrupt to Governor-General, 1593-1636", *The Great Circle: Journal of the Australian Association of Maritime History*, **26**.2, (2004:3-23).
*Van der Kraan, Alfons. "Anthony van Diemen: Patron of Discovery and Exploration, 1636-45", *The Great Circle, Journal of the Australian Association of Maritime History*, **27**.1, (2005:3-33).
Eildon-sjøen

**Eildon-sjøen** er en kunstig innsjø laget av Eildon-demningen ved Goulburn-elva i Victoria i Australia. Når den er full inneholder den seks ganger så mye vann som Sydney havn og er det nest største vannreservoaret i Victoria etter Dartmouth-dammen. Sjøen ligger ved Eildon innenfor Lake Eildon nasjonalpark.

Den første demningen ble bygget mellom 1915 og 1929 og reservoaret var da kjent som *Sugarloaf Reservoir*. Dammen ble utvidet i 1935 og mellom 1951 og 1955. 

På grunn av tørke på slutten av 1990-tallet og tidlig på 2000-tallet har innsjøen sjeldent blitt fylt helt opp og i 2007 var den nede i 5,3% av kapasiteten. Dette har rammet turismen i området hardt.
Nadia Cruz

**Nádia Vanda Sousa Eloy Cruz** (født 12. juli 1975) er en angolansk tidligere svømmer. Hun har representert Angola under sommer-OL ved fire påløpende sommer-OL i perioden 1988 – 2000. Ved åpningsseremonien for sommer-OL i Sydney 2000 var hun flaggbærer for Angola.

## Referanser


## Eksterne lenker
*
Tåtten om Einar Skulason

***Tåtten om Einar Skulason*** (*Einars þáttr Skúlasonar*) er en tått, en kort islendingesaga fra 1200-tallet. Historien foregår i Norge på 1100-tallet og handler om skalden Einar Skúlasons besøk hos de norske kongene Sigurd Munn og Øystein Haraldsson (samkonger 1142-1155) hvor han diktet *[[Geisli]]*. 

Utgitt på norsk i fembindsverket *Islendingesagaene*, 2014.

## Eksterne lenker

* heimskringla.no norrøn og dansk fulltekst.
* Einar Skulason i Norsk biografisk leksikon
Latrobe

**Latrobe** er en elv i Gippsland i Victoria i Australia. Den begynner ved Powelltown og Noojee og har flere bielver fra de sørlige delene av Baw Baw-platået. Den går først i en østlig retning, så sør og øst gjennom Latrobe Valley inn i Wellington-sjøen. 

Narracan-sjøen er en kunstig innsjø i elva ved Newborough som gir kjølevann til de nærliggende kullkraftverkene.

Elva har navnet sitt etter Charles La Trobe som var viseguvernør for Port Phillip District.
Tåtten om Gisl Illugesson

**Tåtten om Gisl Illugesson** (norrønt *Gísls þáttr Illugasonar*) er en tått, en kort islendingesaga fra 1200-tallet. Historien foregår i Trondheim i Magnus Berrføtts regjeringstid (1093–1103). 

Hovedpersonen Gisl Illugesson har 17 år gammel reist til Norge for å oppsøke farens drapsmann Gjavvald, som er hirdmann hos kong Magnus. Gisl angriper Gjavvald på gaten, og lemlester ham. Han blir tatt til fange av kongens menn, og kongen vil dømme ham til døden. Til Gisls forsvar kommer først en flokk islendinger, som er opprørt over hvordan de blir behandlet av nordmennene, og dertil den senere biskopen Jón Ögmundsson, som argumenterer for at kristenretten pålegger kongen å vise rettferdighet. Gisl forklarer selv bakgrunnen for hevnen, og Gjavvald innrømmer at Gisl har rett til hevn. Historien ender med at Gisl får Gjavvalds plass i kongens hird.

Sagaen har blitt beskrevet som en drøfting av egenskaper som mot, høviskhet, ære og kristen rettsforståelse.

Tåtten er oversatt til nynorsk i samlingen *Soga om Snegle-Halle og andre småsoger* av Sveinbjørn Aursland.

## Referanser
Wee Waa (New South Wales)

**Wee Waa** er en by i New South Wales i Australia. Den ligger i New England-regionen 571 kilometer nordvest for delstatshovedstaden Sydney. 

Det er den eldste byen i området og var et tidlig senter for bomullsproduksjon i Australia. Derfor har det også fått tilnavnet «Cotton Capital of Australia».
Willunga (Sør-Australia)

**Willunga** er en by i Sør-Australia i Australia. Den ligger på Fleurieu-halvøya rundt 5 kilometer fra vindistriktet McLaren Vale og 47 kilometer fra delstatshovedstaden Adelaide. Ved folketellingen i 2016 hadde byen Willunga innbyggere.

Willunga er start og mål for den fjerde etappen av sykkelrittet Tour Down Under.

## Referanser
Robert Daniel Murphy

**Robert Daniel Murphy** (1894–1978) var en amerikansk diplomat.

## Diplomatisk karriere
Murphy startet sin diplomatiske karriere i 1917 som medlem av den amerikanske legasjonen i Bern i Sveits. Blant de mange posisjoner som han hadde var visekonsul i Zürich og München, konsul i Paris fra 1930 til 1936 og chargé d'affaires i Vichy-Frankrike. Han var State Departments spesialist på Frankrike.

I februar 1941 spilte Murphy en viktig rolle i å få på plass Murphy-Weygand avtalen, som tillot Amerikas forente stater å eksportere til Fransk Nord-Afrika på tross av den britiske blokaden og handelsrestriksjonene som gjaldt for det Vichy-styrte området.

Etter ordre fra president Roosevelt, etterforsket Murphy høsten 1942 forholdene i Fransk Nord-Afrika som forberedelse til en alliert landgang, Operation Torch, den første større allierte landgangsoffensiven under den andre verdenskrig. Han ble utnevnt til presidentens personlige representant med status som minister. 

Før invasjonen den 8. november hadde Murphy, sammen med general Mark Wayne Clark, arbeidet for å få tilsagn fra den anti-britiske, franske generalen Henri Giraud om at han støttet planen om en alliert landgang. Et slikt tilsagn anså Murphy som svært viktig, fordi det om nødvendig ville kunne brukes som argument overfor guvernør François Darlan for å få ham til å samarbeide i relasjon til invasjonen. Darlans samarbeid ble formalisert den 22. november; guvernøren i Fransk Nord-Afrika ble myrdet litt over en måned senere.

### Diplomatisk karriere etter andre verdenskrig
* 1949 ambassadør i Belgia
* 1952 ambassadør i Japan
* 1953 assisterende sekretær for FN-saker
* 1953 Viseunderstatssekretær for politiske saker
* 1955 Understatssekretær for politiske saker
* 1956 Ambassadør
* 1958 Personlig representant for president Eisenhower under Libanonkrisen i 1958
* 1959 Understatssekretær for politiske saker

Etter at Murphy sluttet i det amerikanske utenriksdepartementet i desember 1959, ble han rådgiver for presidentene Kennedy, Johnson og Nixon.

I 2006 ble det utgitt et frimerke i USA med Murphy som motiv, i en blokk bestående av seks prominente diplomater.

## Arbeider
* *The Bases of Peace*, Washington, DC: United States Department of State, 1958
* *Diplomat among Warriors*, 1. utg., Garden City, N.Y.: Doubleday, 1964

## Referanser


## Kilder
* NNDB

## Eksterne lenker
* The Papers of Dwight David Eisenhower, Volume XX
*
Maria-øya

**Maria-øya** (engelsk: *Maria Island*) er en øy utenfor østkysten av Tasmania i Australia. Hele øya er del av Maria Island nasjonalpark. Øya er rundt 20 kilometer bred fra nord til sør og 13 kilometer fra øst til vest og har et samlet areal på 115,5 km². Sundet (Mercury Passage) mellom øya og det tasmanske fastlandet er rundt 4 kilometer bredt på det smaleste. 

Øya ble utforsket av den nederlandske oppdageren Abel Tasman i 1642 og har navnet sitt fra Maria van Diemen, konen til Anthony van Diemen som var guvernør for Nederlandsk India.

På 1800-tallet var det flere straffange-kolonier på øya. Blant fangene som ble sendt til øya var William Smith O'Brien som tok del i Ung-ire opprører i 1848.

## Eksterne lenker
*
Maroochydore (Queensland)

**Maroochydore** er en by i Queensland i Australia. Byen er sentrumet for Sunshine Coast og ligger 104 kilometer nord for delstatshovedstaden Brisbane. Navnet Maroochydore kommer fra Yuggera-ordet «Muru-kutchi» som viser til svartsvanene i området.

Sunshine Coast lufthavn ligger rett nord for sentrum og har innenriksflyvninger til de største byene i Australia.

## Referanser
Amba Alagi

**Amba Alagi** er et fjell (Amba) i det nordlige Etiopia. Det ligger i Tigray-regionen. Fjellet rager over veien mellom Mek'ele til Maychew og på grunn av den strategiske beliggenheten har fjellet flere ganger vært slagsted.

Det første slaget ved Amba Alagi skjedde i desember 1895, da etiopierne seiret over en italiensk hærgruppe. 

Det andre slaget ved Amba Alagi skjedde under Felttoget i Øst-Afrika under andre verdenskrig. Italienerne hadde gravd seg ned i defensive stillinger i fjellet var godt forsynt med ammunisjon og proviant.
Aucklandøya

**Aucklandøya** (maori: *Motu Maha*) er hovedøya i Aucklandøyene som er en subantarktisk øygruppe tilhørende New Zealand. Øygruppen er ført opp på verdensarvlisten.

Øya er om lag 510 km² stor, 40 km lang og 12 km bred. Den har bratte klipper og vanskelig terreng. De høyeste toppene på øya rager 650 meter over havet. Sør for øya er det ett smalt sund mellom øya og naboøya Adamsøya. 

Øya er hekkested for flere fugletyper og har status som *Important Bird Area*.

## Referanser
Fransk Nord-Afrika

**Fransk Nord-Afrika** (fransk: *Afrique française du Nord*) var fellesnavnet for det område som gikk ounder det arabiske navnet Maghreb, altså det senere Algerie, Tunisia og den franske delen av Marokko, områder i Nord-Afrika som var under fransk styre på 1800- og 1900-tallet.

Navnet var ikke offisielt, og de tre områdene ble styrt separat, selv om det var en felles sentralmyndighet i Alger en tid under Andre verdenskrig.
## Bakgrunn
Etter Det osmanske rikes svekkelse i Nord-Afrika ble området Algerie erobret av Frankrike mellom 1830 og 1847; Tunisia ble okkupert i 1881 og Marokko i 1912. Under Den andre franske republikk ble Algerie administrativt en del av det franske moderlandet og betraktet som en del av *France métropolitaine*. Tunisia og Marokko var protektorater. Den fransk og franskættede befolkning som kom til, ble kalt *[[pieds-noirs]]*, i særdeleshet i Algerie.

## Historie
Under Andre verdenskrig ble fransk Nord-Afrika kontrollert av Vichy-Frankrike. Da amerikanerne og britene gikk i land i Nord-Afrika i november 1942, fungerte en fransk administrasjon der en stund med amerikansk støtte, atskilt fra både Pétain og de Gaulle. I mai 1943 var hele det franske Nord-Afrika i allierte hender.

Etter Andre verdenskrig roet det seg aldri helt ned i de franske besittelsene i Nord-Afrika. Allerede den 8. mai 1945 brøt det ut svært blodige opptøyer i de algeriske byene Sétif og Guelma. I de påfølgende årene økte engasjementet for uavhengighet i Marokko og Tunisia, oppmuntret av hendelser i Indokina.

Knapt dager etter Genève-avtalen ga den franske statsminister Pierre Mendès France autonomi til Marokko og Tunisia. Begge landene ble uavhengige i mars 1956.

Algerie var en annen sak, fordi det ble ansett som en integrert del av Frankrike og på grunn av tilstedeværelsen av mer enn en million europeiske nybyggere og naturaliserte algeriske jøder som hadde kontroll over styre og stell, og som sterkt motsatte seg uavhengighet.

Den algeriske frigjøringsbevegelsen FLN startet et opprør 1. november 1954, som markerte begynnelsen på den algeriske uavhengighetskrig. Ved å sende militære styrker i store mengder, klarte franskmennene å holde situasjonen under kontroll med mye terror og undertrykkelse, uten å definitivt beseire FLN.

Den utsiktsløse krigen førte til Den fjerde republikks fall, med Charles de Gaulle tilbake ved makten. De Gaulle forsøkte først å vinne krigen, men innså snart at Algerie aldri kunne forbli fransk. I 1960 talte han åpent til fordel for selvbestemmelse for Algerie og organiserte en folkeavstemning om dette. Som et resultat forsøkte noen generaler i Alger et kupp og OAS (*Organisation de l’armée secrète*) innledet en veritabel serie med attentater og terrorangrep.

Etter langvarige forhandlinger inngikk den franske regjeringen Eviantraktatene med FLN i 1962. Dette avsluttet krigen, og Algerie ble uavhengig samme år. Nesten alle de europeiske nybyggerne dro til moderlandet.

## Referanser
Yarra Junction (Victoria)

**Yarra Junction** er en by i Victoria i Australia. Den ligger rundt 55 kilometer øst for Melbourne sentrum der Yarra og Little Yarra renner sammen.

Byen utviklet seg etter at jernbanen kom til stedet i 1901. Jernbanestasjonen stengte i 1965 og huser i dag Upper Yarra Museum.
Robert Murphy

**Robert Murphy** eller **Bob Murphy** er navnet til flere personer:

Idrettsutøvere:
*Bob Murphy (baseball) (1866&ndash;1904), amerikansk baseballspiller
*Irish Bob Murphy (1922&ndash;1961), amerikansk lett tungvektsbokser
*Bob Murphy (golfspiller) (født 1943), amerikansk golfspiller med seire på PGA-touren
*Bob Murphy (roer) (født 1950), newzealandsk roer
*Robert Murphy (fotballspiller) (født 1982), australsk fotballspiller for Western Bulldogs

Politikere:
*Robert S. Murphy (1861&ndash;1912), amerikansk politiker, viseguvernør for Pennsylvania, 1907–1911
*Robert Daniel Murphy (1894&ndash;1978), amerikansk diplomat
*Robert F. Murphy (1899&ndash;1976), amerikansk politiker, viseguvernør for Massachusetts, 1957–1961

Andre:
*Robert Cushman Murphy (1887&ndash;1973), amerikansk ornitolog
*Robert F. Murphy (antropolog) (1924&ndash;1990), amerikansk antropolog
*Bob Murphy (musiker) (1945&ndash;2015), kanadisk jazzpianist
*Robert P. Murphy (født 1976), amerikansk økonom av den østerrikske skole og anarkokapitalistisk forfatter
St. Vincentgulfen

**St. Vincentgulfen** er en gulf i Sør-Australia på sørkysten av Australia. Det grenser til Yorke-halvøya i vest og Fleurieu-halvøya i vest. Kenguruøya ligger mellom gulfen og Sørishavet. Delstatshovedstaten Adelaide ligger langs østkysten av gulfen.

Matthew Flinders navngav gulfen *Gulph of St. Vincent* i 1802, før det hadde den vært kjent som *Golphe Josephine*.
Robert F. Murphy

**Robert F. Murphy** (født 24. januar 1899 i Somerville i Massachusetts, død 9. januar 1976 i Malden i Massachusetts) var en amerikansk politiker som var medlem av Massachusetts House of Representatives. I 1949 ble Murphy den første demokraten som tjenestegjorde som majoritetsleder i Massachusetts House of Representatives. Murphy også tjenestegjorde som den 59. viseguvernør i Massachusetts fra januar 1957 til januar 1961.

## Bibliografi
* *New York Times*, «Robert F Murphy, Mass Lt Gov, '56–60, dies Jan 9 in Malden (Mass) at 76. Served 6 terms in Mass Legis and in '49 became Dem party's 1st majority leader in House», side 45, spalte 2 (January 1. januar 1976).
* *1947 1948 Public officers of the Commonwealth of Massachusetts*, Boston, MA: Commonwealth of Massachusetts, 1947, s. 243.

## Referanser
Eilabun

**Eilabun** (arabisk: عيلبون, *Ailabun*, hebraisk: עַילַבּוּן eller עֵילַבּוּן) er en israelsk/arabisk landsby som ligger i Beit Netofa-dalen, vest for Genesaretsjøen. Den har et innbyggertall på 4&nbsp;400 (2005), overveiende kristne maronitter. Den er kjent som *Eilabuntunnelen*, den 850 meter lange tunnel som går under byen, som forbinder *Jordankanalen* med *Beit Netofa-kanalen* i Israels National Carrier vanntransportsystem, som sender vann fra Genesaretsjøen og langt ned i Negev-ørkenen.

## Eilabun i 1948

Israels Golani Brigadens 12. bataljon erobret Eilabun den 30. oktober 1948 under den arabisk-israelske krig - fra  Den arabiske frigjøringshær (engelsk: *The Arab Liberation Army (ALA)*). Etter at byen hadde overgitt seg - som ble fremforhandlet av fire prester, valgte den øverstbefalende for Golani styrken ut 12 unge menn og beordrede dem henrettet, i det som seinere ble kjent som  Eilabunmassakren. Landsbyen ble deretter plyndret. De fleste av byens innbyggere ble ført opp til den libanesiske grensen, mens hundreder flyktet til kløfter, grotter og landsbyer i nærheten.Som del av avtalen mellom  erkebiskop Hakim og lederen av *"den arabiske seksjon"* i det israelske utenriksdepartementet, fikk de Eilabun-boere som var i eksil, lov å at vende tilbake sommeren 1949

## Folk fra Eilabun
*Hana Sweid

## Referanser


## Eksterne lenker
*
Robert S. Murphy

**Robert S. Murphy** (1861–1912) var den 9. viseguvernør i Pennsylvania fra 1907 til 1911.  Han var fra Johnstown i Pennsylvania.

## Eksterne lenker
* The Political Graveyard
RIA Novosti

**RIA Novosti** er et statlig eid russisk nyhetsbyrå som publiserer nyheter og analyser på de viktigste europeiske språkene, samt persisk, japansk, kinesisk og arabisk. Korrespondentnettverket deres dekker hele Samveldet av uavhengige stater, samt over 40 land utenfor samveldet.

Nyhetsbyråets historie strekker seg tilbake til 24. juni 1941, da Det sovjetiske informasjonsbyrået (*Sovinformburo*) ble etablert. Hovedoppgaven til byrået var i begynnelsen å dekke internasjonale, militære hendelser og innenrikssaker i tidsskrifter og på radio.
I 1961 ble Sovinformburo omgjort til Novosti.

RIA Novosti holder til i samme bygg og har samme generaldirektør som nyhetsbyrået Sputnik, som under Russlands invasjon av Ukraina 2022 ble sperret ute fra EU på grunn av propagandavirksomhet.   

Påstander fra om den vestlige verden eller Ukraina presenteres av RIA Novosti noen ganger uten underbyggende bevismateriale, som påstanden om at det i København skal finnes bordeller for dyresex,  at Ukraina bygger en plutoniumbombe  eller at Osama bin Laden hadde vært amerikansk statsborger   

Artikler fra RIA Novosti er ofte blitt omtalt på nettstedene RussiaLies.com  og StopFake.org  

26. februar 2022, to dager etter starten på Russlands invasjon av Ukraina 2022, presenterte RIA Novosti en artikkel med tittelen «Russlands offensiv og den nye verden» ("") hvor det ble hevdet at Russland hadde vunnet krigen mot Ukraina og at Ukraina hadde blitt returnert til Russland.   Skribenten Petr Apokov fordømte «anglosakserne som styrer den vestlige verden» fordi de «stjeler russisk land».  Han beskrev oppløsningen av Sovjetunionen i 1991 som en «fryktelig katastrofe», og hevdet at Russlands president Vladimir Putin sin invasjon løste «det ukrainske spørsmålet» ved å etablere en «ny verdensorden» med «Russland, Belarus og Ukraina som opptrer som en enhet» mot resten av Europa.    Artikkelen ble kort tid etter fjernet fra nettstedet til RIA Novosti, men i mellomtiden hadde artikkelen blitt arkivert av WaybackMachine, videreformidlet av nyhetsbyrået Sputinik og oversatt av den pakistanske avisen *The Frontier Post* til engelsk under tittelen «The new world order»  

17. mai 2024 ble kringkastingsrettighetene til RIA Novosti, sammen med Voice of Europe, Izvestia og Rossiyskaya Gazeta, suspendert i EU, for deres rolle for å rettferdiggjøre og støtte Russlands invasjon av Ukraina.

30. juli 2025 publiserte RIA Novosti en artikkel med overskriften «Det er ingen annen mulighet: Ikke la noen forbli levende i Ukraina» *(Другого варианта нет: живым на Украине не должен остаться никто)*. 

## Referanser

## Eksterne lenker
*